Kirken ble bygget som en sognekirke omkring 1220, med flere ombygginger fram til 1420. Den ble en katedral først i begynnelsen av det 20. århundre, da det anglikanske bispedømmet Southwark ble opprettet. Dette er ett av to steder for anglikanske og katolske bispedømmer har samme navn; det andre er Liverpool. I begge tilfeller er det det katolske som er eldst, selv om det dreier seg om en nyetablering i moderne tid ettersom alle katolske bispedømmer ble overtatt av Den engelske kirke ved reformasjonen. I begge tilfeller er det også snakk om et anglikansk bispedømme og et katolsk erkebispedømme.